o
Miksi on tärkeää, että Jerusalem pysyy yhtenäisenä?
Koska Jerusalem on pääkaupunkimme ja
tahdomme, että se säilyy yhtenäisenä.
Ja itkumuuri ja kaikki meidän arvomme ovat täällä.
Näettekö tämän? Tältä näyttää Israelin kansan yhteys.
Näin näytämme, että emme halua antaa Jerusalemia arabeille.
Tämä yhdistää meidät, Jerusalem symboloi meitä.
Miksi on tärkeää, että Jerusalem pysyy yhtenäisenä?
Miksi? Koska tämä on meidän kaupunkimme.
Muutoin ei voi olla. Ajatelkaa oman maanne pääkaupunkia.
Ettekö halua, että se kuuluu teille?
Kaupunki, joka symboloi uskontoanne ja maatanne.
On tärkeää, että se säilyy meillä.
Nimeni on Jeffrey Cohen, ja olen messiaaninen juutalainen, eli
juutalainen joka uskoo, että Jeesus oli Israelin luvattu messias.
Minut kasvatettiin ortodoksijuutalaisella tavalla 22-vuotiaaksi asti, kunnes
tapasin Jeesuksen messiaanani.
Monet kysyvät minulta, milloin käännyin kristityksi.
Totuus on, etten kääntynyt ollenkaan, koska kääntyminen viittaa siihen,
että kääntysin pois juutalaisuudestani ja minusta tulisi kristitty.
Todellisuudessa Jeesukseen uskominen on
vahvistanut juutalaista identiteettiäni.
Tunnen, että olen nyt enemmän juutalainen,
ja minulla on ihmeellinen tarina siitä, kuinka tulin uskoon.
Muutos alkoi tapahtua, kun olin armeijassa Etelä-Afrikassa,
ja siellä kohtasin paljon juutalaisvastaisuutta.
Koin sen ajan vaikeaksi, ja joku alkoi puhua minulle
psalmista 22 ja Jeesuksesta.
Sanoin, että olen juutalainen, enkä usko Jeesukseen.
Sitten aloin lukea psalmia ja se alkoi sanoilla
"Jumalani, Jumalani, miksi minut hylkäsit?“
ja mietin, miksi minulle on annettu Uusi Testamentti.
Psalmi jatkui "he lävistivät käteni ja jalkani ja heittivät arpaa vaatteistani“
ja olin varma, että luin Uutta Testamenttia.
Mutta ystäväni sanoi että lukemani kohta oli
kuningas Daavidin kirjoittama psalmi 22.
Hämmästyin kuinka vanha testamentti ja psalmit
puhuivat Jeesuksesta messiaana.
Tämä alkoi vaivata minua, enkä tiennyt kuinka suhtautua.
Monia asioita tapahtui ja kahden vuoden jälkeen
pääsin armeijasta ja tulin Israeliin kibbutsille töihin.
Sitten menin opiskelemaan New Yorkiin ja tulin
uudestaan käymään Israelissa.
Silloin joku alkoi kertoa minulle, kuinka Jeesus oli Israelissa.
En ollut koskaan tiennyt, että Jeesus oli juutalainen
tai että hän kävi Israelissa, koska kristityt vihasivat juutalaisia.
Jos hän oli juutalainen, miksi hänen seuraajansa
eivät rakastaneet juutalaisia? Se ei kuulostanut loogiselta.
Minulle oli suuri ilmestys, että Jeesus oli Israelista kotoisin,
ja että hän oli juutalainen.
Sen jälkeen tapahtui monia asioita,
ja tulin usein Jerusalemin arabibasaareille.
Lempibasaarini oli täällä Jaffa-portin lähellä.
Kun kuljin Jaffa-porttia kohden minulla oli dramaattinen
kohtaaminen Herran kanssa, joka muutti minut ainiaaksi.
Se muutti tavan jolla ajattelin messiaasta ja Jumalasta.
Tapaaminen on vieläkin minulle yhtä todellinen kuin
se oli sinä päivänä, vuonna 1984.
Kun kuljin Jaffa-porttia kohden ystäväni kanssa,
joka oli kanssani matkalla Israelissa,
minulla oli ihmeellinen tapaaminen, jolloin
Jeesus ilmestyi minulle 3 kertaa.
Minulta on kysytty, kuinka tiedän, että se oli Jeesus.
Voin vakuuttaa, että jos tapaa Jeesuksen
tietää heti, kuka Hän on. Ei ole epäilystäkään.
Muutama asia pisti esiin. Hän näytti todella juutalaiselta.
Toinen asia oli kuinka hyvin hän sopi Jerusalemin katukuvaan.
Hän ei näyttänyt olevan väärässä paikassa, vaan kotonaan,
hän sopii tänne juutalaisena.
Jos hän eläisi täällä tänään hän olisi Israelin kansalainen
ja palvelisi valtiotaan.
Vaikka en ymmärtänyt teologiaa tiesin heti, että
vaikka hän näytti juutalaiselta, hän oli enemmän kuin ihminen.
Tiesin, että ikuisuus katseli minua.
Täydellinen rakkaus katsoi minua.
Tiesin että hän tiesi kaiken, mitä olin elämässäni tehnyt,
hyvän ja pahan, ja silti hän rakasti minua täydellisellä,
ehdottomalla rakkaudella.
En ollut ikinä nähnyt sellaista hyväksyntää, ja se sulatti sydämeni.
Mutta en tiennyt mitä tehdä, koska kukaan ei selittänyt
kuinka antaa sydämeni Jeesukselle.
Noin kuukausi sen jälkeen juutalainen uskova selitti
ilosanoman minulle, että Jeesus oli todella Israelin luvattu Messias,
ja että minun tulee antaa sydämeni hänelle.
On hyvä uskoa, mutta täytyy mennä askel pidemmälle ja ottaa vastaan.
Otin Jeesuksen sydämeeni elokuun 14. päivänä vuonna 1984.
Noin kuukausi sen jälkeen, kun tapasin Jeesuksen.
Uskon, että pelastuin sillä hetkellä, kun otin Jeesuksen vastaan sydämeeni.
Ja sen jälkeen elämäni on ollut ihmeellistä.
Shalom Gershon - Shalom
Miksi aloitamme Abrahamista?
Aloitamme Abrahamista, koska hän on keskeinen henkilö.
Hän on heprealaisen kansan kantaisä,
mutta myös arabikansojen kantaisä toisen poikansa kautta.
Kolmanneksi. Aabraham on kaikkien uskovien isä.
Hän on esimerkki kaikista monoteististen uskontojen uskovista.
Yksi Jumala, joka loi taivaan ja maan.
Aabraham on siis tärkeä kolmesta syystä:
hän on juutalaisten isä, arabien isä, ja hengellisesti kaikkien uskovien isä.
Aloitamme 4000 vuoden takaa,
2000 vuotta ennen Herramme Jeesuksen tuloa.
Aabraham sai erityisen kutsun.
Jumala kutsui hänet ja hänen perheensä erityisellä tavalla.
Hän asui Mesopotamiassa, nykyisen Irakin alueella,
Ur-nimisessä kaupungissa.
Jumala käski hänen jättää maansa ja mennä uuteen paikkaan,
johon Jumala hänet johdattaa.
Hän lähti Urista ja matkusti tänne, Syyrian alueelle,
'Harranin kaupunkiin.
Ja Harranista hän meni Kanaanin maahan.
Kanaan oli suuren meren rannalla, jota me kutsumme Välimereksi.
Raamatussa sen nimi on suuri meri.
Hän tuli maahan ja asettui telttoineen Sikemin kaupunkiin,
joka tänään on nimeltään Nablus.
Sitten hän meni alas Beteliin, joka tänään on Samarian aluetta.
Sitten hän meni nykyisen Juudean alueelle.
Täältä hän meni Hebroniin,
jonne hänet myös haudattiin vaimonsa kanssa,
ja Hebronista hän meni Negevin autiomaahan Beersheban kaupunkiin.
Myöhemmin kun maahan tuli nälänhätä, hän meni
Beershebasta Egyptiin filistealaisten tietä, tässä on Siinain niemimaa.
Hän meni Egyptiin ja pysyi siellä nälänhädän loppuun asti.
Sitten hän palasi Beershebaan ja asui Elon Moressa ja
muissa paikoissa Negevissä ja Samariassa.
Miksi Jumala kutsui hänet jättämään maansa ja
menemään Kanaanin maahan?
Jumalalla oli suunnitelma, ja Jumala on kaikkivaltias.
Hänellä on valta valita ihmisiä suunnitelmaansa,
joten hän kutsui Abramin, joka myöhemmin sai nimen Abraham.
Jumala halusi tehdä liiton, koska
liiton kautta oli myös liiton merkki, ympärileikkaus lihassa.
Liiton ja erityisen teon kautta Jumala antoi lupauksen Abrahamille,
hänen siemenelleen ja tuleville sukupolville.
Sitten Jumala koetteli häntä nähdäkseen uskooko hän lupauksiin ja liittoon.
Jumala puhui hänelle selkeästi, eikä hän kuvitellut,
hän tiesi Jumalan puhuvan.
Ja Aabraham uskoi, ja usko luettiin hänelle vanhurskaudeksi.
Hänet vanhurskautettiin, koska hän uskoi Jumalaan
ennen luvatun pojan syntymää.
Hän ja hänen vaimonsa olivat jo vanhoja,
ja hän tiesi ettei hänen esikoisensa Ismael ollut lupauksen poika, koska
Ismael syntyi hänen vaimonsa Saran palvelijattarelle.
Lopulta Aabrahamille annettiin poika, kun hän oli noin sadan vuoden ikäinen.
Hänen vaimonsa oli myös hyvin vanha.
Tämä oli ihme, laillisen pojan syntymä, lupauksen pojan Iisakin syntymä.
Herää kysymys,
miksi esikoisella Ismaelilla ei ollut osaa erityislupauksessa?
Iisakille annettiin lupaukset.
Mutta jos katsoo tarkasti huomaa, että
Jumala antoi erityisen lupauksen tästä Kanaanin maasta
Aabrahamille ja Iisakille, mutta Ismael siunattiin myös.
Ismael on muiden Kanaanin maata ympäröivien kansojen isä,
arabikansojen esi-isä.
Kiitos Gershon, ja seuraalla kerran jatkamme
Aabrahamin pojan, Iisakin kanssa.
Suomennos: Hanna Partanen